**ОБЩИНСКА ИЗБИРАТЕЛНА КОМИСИЯ**

**ОБЩИНА ДУЛОВО, ОБЛАСТ СИЛИСТРА**

дата и час на обявяване на ИТ: 14.09.2015 г., 18.00 ч.   
дата и час на сваляне от ИТ: 17.09.2015 г., 18.00 ч.

**Р Е Ш Е Н И Е**

**№ 19 / 14.09.2015 г.**

ОТНОСНО: регистрация на партия АБВ (АЛТЕРНАТИВА ЗА БЪЛГАРСКО ВЪЗРАЖДАНЕ) за участие в изборите за общински съветници, кмет на кметства и кмет на община Дулово на 25 октомври 2015 г.

Постъпило е заявление за регистрация от партия АБВ (АЛТЕРНАТИВА ЗА БЪЛГАРСКО ВЪЗРАЖДАНЕ) , подписано от Христо Пенев Димитров, упълномощено лице от Иванка Господинова Ташева, Георги Седефчов Първанов, заведено под № 22 от 03.09.2015 г. в регистъра на партиите на ЦИК за участие в изборите за общински съветници и за кметове на 25 октомври 2015 г. Заявлението е подадено в срок, по чл.153 ал.1, от лице с представителна власт и в този смисъл се явява допустимо.

Към заявлението са приложени следните документи:

1. Удостоверение за регистрация на партия по чл.57,ал. 1,т. 10, буква „а” от Изборния кодекс – 3 бр.;
2. Заявление за регистрация в ОИК на партия/коалиция за участие в изборите за общински съветници, кмет на кметства и кмет на община на 25.10.2015 г. по чл. 147 от ИК – 15 бр.;
3. Пълномощно за представител – 6 бр.

След запознаване със заявлението и приложените към него документи Общинска избирателна комисия - Дулово констатира, че са представени всички изискуеми документи. С оглед на горното и на основание чл. 87, ал.1, т.12, във връзка с чл. 147, от Изборния кодекс и Решение № 1550 - МИ/27.08.2015 год. на Централната избирателна комисия за регистрация на партии, коалиции, местни коалиции и инициативни комитети в ОИК за участие в изборите за общински съветници и за кметове на 25.10.2015 год, Общинска избирателна комисия – Дулово.

**Р Е Ш И:**

Регистрира партия АБВ (АЛТЕРНАТИВА ЗА БЪЛГАРСКО ВЪЗРАЖДАНЕ) за участие в изборите за общински съветници, кмет на кметства и кмет на община Дулово на 25 октомври 2015 г.

Наименованието на партията за отпечатване в бюлетината е: партия АБВ (АЛТЕРНАТИВА ЗА БЪЛГАРСКО ВЪЗРАЖДАНЕ).

Решението подлежи на обжалване пред ЦИК в тридневен срок от обявяването му.

ПРЕДСЕДАТЕЛ:..................................

Пламен Иванов

СЕКРЕТАР: ..........................

Илхан Ахмед